বেলারুশের ভূগোল
বেলারুশ একটি স্থলবেষ্টিত সাধারণভাবে সমভূমির দেশ (সমুদ্রপৃষ্ঠ থেকে গড় উচ্চতা ১৬২ মিটার (৫৩১ ফু))। প্রাকৃতিক সীমান্ত বিহীন এই দেশটির দখল করা মোট ভূমির পরিমাণ ২,০৭,৬০০ বর্গকিলোমিটার (৮০,২০০ মা২) অর্থাৎ দেশটি যুক্তরাজ্য বা কানসাস রাজ্যের চেয়ে সামান্য ছোট। প্রতিবেশী দেশগুলির মধ্যে রয়েছে পূর্ব এবং উত্তর-পূর্ব দিকে রাশিয়া, উত্তরে লাটভিয়া, উত্তর-পশ্চিমে লিথুয়ানিয়া, পশ্চিমে পোল্যান্ড এবং দক্ষিণে ইউক্রেন। উত্তর থেকে দক্ষিণ দিকে ৫৬০ কিমি (৩৫০ মা) প্রসারিত এবং পশ্চিম থেকে পূর্ব দিকে প্রসারিত ৬৫০ কিমি (৪০০ মা)।